**ZADEVA: Soglasje za vključitev otroka v meritve športnovzgojnega kartona**

**Spoštovani starši!**

95. člen Zakona o osnovni šoli določa, da šole vodijo zbirke podatkov o gibalnih sposobnostih in morfoloških (telesnih) značilnostih učencev (v nadaljevanju športnovzgojni karton). Zbirka podatkov vsebuje ime in priimek učenke/učenca, spol, rojstni datum ter podatke o:

1. telesni višini - dolžinski razsežnosti telesa,
2. telesni teži - voluminoznosti telesa,
3. kožni gubi nadlahti - voluminoznosti telesa,
4. dotikanju plošče z roko - hitrosti izmeničnih gibov,
5. skoku v daljino z mesta - eksplozivni moči,
6. premagovanju ovir nazaj - koordinaciji gibanja telesa,
7. dviganju trupa - mišični vzdržljivosti trupa,
8. predklonu na klopici – gibljivosti,
9. vesi v zgibi - mišični vzdržljivosti ramenskega obroča in rok,
10. teku na 60 m - šprinterski hitrosti,
11. teku na 600 m – vzdržljivosti v submaksimalnem kontinuiranem (dalj časa trajajočem) naprezanju.

Omenjeno zbirko podatkov šole lahko vodimo samo za tiste učence, za katere pridobimo pisno soglasje staršev oziroma skrbnika. Soglasje zbiramo za čas učenčevega obveznega šolanja. Če želite, da je vaš otrok vključen v spremljavo športnovzgojnega kartona*,* izpolnite in podpišite soglasje. Soglasje lahko kadarkoli pisno prekličete.

Zbrane podatke obdela in opravi analizo inštitucija, ki jo izbere Ministrstvo za šolstvo in šport. Analiza zbranih podatkov omogoča ugotavljanje sprememb telesnih značilnosti ter gibalnih sposobnosti šolske populacije na nacionalni ravni, kar služi kot strokovna osnova pri oblikovanju nadaljnje strategije razvoja športne vzgoje na vzgojno-izobraževalnem področju in širše. Poleg tega pa je omenjena analiza, ki je dostopna šoli, učencem in staršem, dragocena informacija za spremljanje učenčevega telesnega in gibalnega razvoja ter usmerjanje otrok v različne programe športne vadbe.

Za statistične obdelave in znanstveno-raziskovalno delo se podatki uporabijo tako, da identiteta učenca ni vidna niti ni določljiva, da zloraba osebnih podatkov ni mogoča. Učenci dobijo svoje osebne športnovzgojne kartone ob koncu šolanja, soglasja in obdelane podatke ter zbirne kartone pa šola hrani eno leto po njihovem končanem šolanju, nato jih uniči.

Za dodatne informacije v zvezi s športnovzgojnim kartonom se obrnite na športne pedagoge.

S spoštovanjem!

Angelca Mohorič, ravnateljica

Osnovna šola Ferda Vesela Šentvid pri Stični

Ime in priimek učenke oz. učenca:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ rojen(a):\_\_\_\_\_\_\_\_\_\_\_\_\_\_\_\_\_\_\_\_\_

Razred:\_\_\_\_\_\_\_\_\_\_\_\_\_\_\_\_\_\_\_\_\_\_\_\_ oddelek:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime in priimek staršev ali skrbnikov:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naslov:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**SOGLAŠAM, NE SOGLAŠAM,**

da je moj otrok v času šolanja vključen v spremljavo telesnega in gibalnega razvoja "ŠPORTNOVZGOJNI KARTON".

Prosimo, obkrožite svoj odgovor in vrnite šoli.

Datum: Podpis staršev ali skrbnikov: